b'\n_START_ARTICLE_\nEmilio de Villota\n_START_SECTION_\n\xc5\xbdivljenjepis\n_START_PARAGRAPH_\nDebitiral je v sezoni 1976, ko je nastopil le na doma\xc4\x8di dirki za Veliko nagrado \xc5\xa0panije, kjer se mu ni uspelo kvalificirati na dirko. V naslednji sezoni 1977 je nastopil na sedmih dirkah, dvakrat pa se mu je uspelo kvalificirati na dirko, na Veliko nagrado \xc5\xa0panije, kjer je s trinajstim mestom dosegel svoj najbolj\xc5\xa1i rezultat v karieri, in Veliko nagrado Avstrije, kjer je bil sedemnajsti. Nastopil je \xc5\xa1e na nekaterih dirkah v sezonah 1978, 1981 in 1982, toda ni dosegel uvrstitve. Mnogo uspe\xc5\xa1neje je tekmoval v prvenstvu Britanske Formule 1, kjer je v sezoni 1978 osvojil tretje mesto v prvenstvu s tremi uvrstitvami na stopni\xc4\x8dke, v sezoni 1979 je s \xc5\xa1tirimi zmagami ponovil tretje mesto v prvenstvu, v sezoni 1980 pa je s \xc5\xa1estimi zmagami, \xc5\xa1e tremi uvrstitvami na stopni\xc4\x8dke, \xc5\xa1estimi najbolj\xc5\xa1imi \xc5\xa1tartnimi polo\xc5\xbeaji in \xc5\xa1tirimi najhitrej\xc5\xa1imi krogi osvojil naslov prvaka.'